Joel Toivola

Joel Toivola (15. joulukuuta 1915 Helsinki – 21. lokakuuta 1999 Helsinki) oli suomalainen diplomaatti, koulutukseltaan valtiotieteiden kandidaatti ja insinööri. Hänelle myönnettiin arvonimi erikoislähettiläs ja täysivaltainen ministeri 1970. Hän toimi suurlähettiläänä Pekingissä 1961–1967, ulkoministeriön hallinnollisen osaston päällikkönä 1969–1972 ja suurlähettiläänä Prahassa 1972–1976 ja Bernissä 1976–1982.

Toivoloiden taidekokoelma on lahjoitettu Varkauden taidemuseolle. Joel Toivolan säätiö jakaa apurahoja Kiina-tutkimukselle. Kertaluontoisen Joel Toivolan satavuotisjuhlapalkinnon sai tutkija Jyrki Kallio.

Joel Toivolan isä oli suurlähettiläs Urho Toivola.

Lähteet 

Suomen suurlähettiläät
Vuonna 1915 syntyneet
Vuonna 1999 kuolleet